- SAN MATEO
- ←
- 6
- →

6
Tek riyix niben jun utzil, ma tiwelesaj ta rutzijol
1 Can tichajij c'a iwi' jabel, chi ma xaxu (xaxe) ta riche (rixin) chi utz yixtz'etetej cuma ri winek tek niben ri nrajo' ri Dios, ri' ma utz ta. Ruma wi xa queri' niben, can majun c'a rajel ruq'uexel* Mt. 10.41, 42; 1 Co. 3.14. xtic'ul riq'ui ri Itata' ri c'o chila' chicaj.
2 Tek riyix niya' limosna chare jun winek, man c'a tiwelesaj ta rutzijol, ma tixupuj ta trompeta riche (rixin) chi nac'axex cuma ri winek.† Ro. 12.8. Ma tiben ta achi'el ri niquiben ri winek ri xa ca'i' quipalej. Riye' can niquelesaj rutzijol pa tak bey y pa tak jay ri kas nic'ut wi ri ruch'abel ri Dios, riche (rixin) chi netamex chi c'o utzil ri yetajin chubanic. Can kitzij wi nbij chi ri winek ri yebano queri', riq'ui ri xquic'ul quik'ij chique ri winek, xa can xquic'ul yan c'a rajel ruq'uexel ri yequibanala'. 3 Yac'a tek riyix niya' limosna, man c'a titzijoj ta chare jun chic. Can majun c'a nic'atzin wi chi nretamaj ta na‡ Mt. 8.4. jun chic winek ri yixtajin chubanic. 4 Riche (rixin) chi queri' ri limosna ri niya', majun c'a winek netaman. Yac'a ri Itata' ri c'o chila' chicaj, Riya' retaman. Riya' can nutz'et ri ma tz'etetel ta cuma ri winek y xtuya' rajel ruq'uexel chiwe.§ Lc. 14.12-14; Fil. 4.17-19. Y ri rajel ruq'uexel ri xtuya' chiwe, can xtik'alajin c'a chiquiwech ri winek.
Ri Jesús nuc'ut rubanic ri oración
5 Riyix tek niben c'a orar,* Jer. 29.12; Lc. 18.1; Jn. 16.24. ma tiben ta achi'el niquiben ri winek ri xa ca'i' quipalej. Ruma ri winek ri' can sibilaj c'a nika chiquiwech chi ya ri acuchi (achique) yec'o wi winek, chiri' niquiben wi orar. Tek niquiben orar, can yepa'e' pa tak jay ri kas nic'ut wi ruch'abel ri Dios, y ri pa tak xquina riche (rixin) ri bey xaxu (xaxe) wi riche (rixin) chi yetz'et cuma ri winek. Y can kitzij wi nbij chiwe, chi ri winek ri yebano queri', riq'ui ri niquic'ul quik'ij chique ri winek, xa can xquic'ul yan c'a rajel ruq'uexel ri yequibanala'. 6 Y tek jun c'a chiwe riyix nuben orar,† Mr. 12.38-40; Lc. 18.10-12. utz ntoc pa rachoch y tutz'apij ruchi' ri rachoch y c'ac'ari' tich'o riq'ui ri Dios Tata'ixel ri c'o chila' chicaj. Y astape' ma nutz'et ta ri achoj riq'ui nich'o wi, can retaman chi c'o ri nac'axan pe riche (rixin). Y ri nac'axan pe riche (rixin) can nutz'et wi c'a ri ma tz'etetel ta cuma ri winek y nuya' rajel ruq'uexel chare. Y ri rajel ruq'uexel ri xtuya' chare, can xtik'alajin c'a chiquiwech ri winek.
7 Tek riyix niben c'a orar, ma tiben ta achi'el niquiben ri winek ri ma quiniman ta ri Dios. Ruma riye', niquicamuluj‡ 1 R. 18.26-39. ch'abel y q'uiy ch'abel niquibij ruma riye' niquich'ob chi riq'ui ri' ye'ac'axex pe ruma ri Dios. 8 Tek riyix niben orar, ma tiben ta achi'el niquiben ri winek ri ma quiniman ta ri Dios. Ruma chi ri Itata' ri c'o chila' chicaj, can retaman§ Sal. 139.2; Ro. 8.26, 27. chic c'a ri achique ri rajawaxic chiwe, tek c'a ma jane nic'utuj ta chare. 9 Tek riyix niben orar, tibana' jun oración* Lc. 11.1-4; Jn. 16.24; Ef. 6.18; Jud. 20. achi'el re': Katata' Dios† Lc. 11.2. yitc'o chila' chicaj, xtibanatej ta c'a chi quinojel ta ri winek niquiya' ta ak'ij, y man ta xtiquixolk'otij ri lok'olaj abi'. 10 Y xtipe yan ta c'a ri awajawaren.‡ Mt. 3.2. Y can ya ta c'a ri nawajo' riyit ri xtibanatej wawe' chuwech re ruwach'ulef, achi'el nibanatej chila' chicaj awuq'ui riyit. 11 Y taya' c'a chuka' ri kaway ri nic'atzin chake ronojel k'ij. 12 Y xtacuy§ Mt. 9.2, 5, 6; 18.21-35. ta c'a ronojel ri kamac ri yekaben chawech, achi'el yekacuy ri winek ri c'o pokon niquiben chake. 13 Y man c'a taya' ta k'ij chi ri itzel nuben ta chake chi yojtzak* Stg. 1.14; Jn. 17.15; 1 Co. 10.13. pa mac. Xa can kojacolo' c'a chuwech. Queri' ri nikac'utuj, ruma xaxu (xaxe) wi c'a riyit ri yitc'o pa kawi', c'o awuchuk'a', y c'o ak'ij ac'ojlen riche (rixin) xtibe k'ij xtibe sek. Amén.
14 Wi riyix ye'icuy ri winek ri c'o pokon niquiben chiwe, ri Itata' ri c'o chila' chicaj can xquixrucuy c'a chuka' riyix.† Mr. 11.25; Ef. 4.32; Col. 3.13. 15 Y wi ma nicuy ta quimac ri winek ri c'o pokon niquiben chiwe, chuka'‡ Mt. 18.21-35; Stg. 2.13. ri Itata' ri c'o chila' chicaj ma xtucuy ta ri imac ri ye'ibanala' chuwech.
Tek ri Jesús xubij achique rubanic tek niban ri ayuno
16 Tek riyix ma yixwa' ta§ 2 S. 12.16; Neh. 1.4; Est. 4.16; Is. 58.3-7; Sal. 69.10. riche (rixin) chi niben orar, ma tiben ta achi'el niquiben ri winek ri xa ca'i' quipalej; ruma riye' xa yebison ri yetzu'un, riche (rixin) chi can nik'alajin chiquiwech ri winek chi ma ye waynek ta. Y kitzij nbij chiwe, chi ri yebano queri', riq'ui ri niquic'ul quik'ij chique ri winek, xquic'ul yan c'a ri rajel ruq'uexel. 17 Yac'a tek riyix ma yixwa' ta riche (rixin) chi niben orar, ma tiben ta chi can nik'alajin apo chi ma yix waynek ta, xa jabel tich'aja' ipalej, tiya'* 2 Co. 6.10. juba' aceite pan iwi' y jabel tijica' rusmal tak iwi'. 18 Riche (rixin) chi queri', ma tik'alajsaj ta iwi' chiquiwech ri winek chi ma ibanon ta wa'in ruma niben orar. Xaxu (xaxe) wi ri Tata'ixel ri ma tz'etetel ta ri netaman chi ma ibanon ta wa'in. Riya' can nutz'et c'a ri ma tz'etetel ta cuma ri winek y xtuya' rajel ruq'uexel chiwe. Ri rajel ruq'uexel ri xtuya' chiwe, can xtik'alajin chiquiwech ri winek.
Ri beyomel riche (rixin) chila' chicaj
19 Man c'a timol ta† Pr. 23.4; 1 Ti. 6.17; He. 13.5. ibeyomal chuwech re ruwach'ulef, ri xa nichicopir y chuka' xa nipusir, y ri acuchi (achique) xa yec'o alek'oma' ri ye'elek'an y ye'elesan el. 20 Timolo' ibeyomal riche (rixin) chila' chicaj‡ 1 P. 1.4. ri acuchi (achique) ma nichicopir ta y ni ma nipusir ta, ri acuchi (achique) chuka' majun alek'om ri nelek'an y nelesan el. 21 Ruma ri iwánima can nic'oje' acuchi (achique) c'o wi ri ibeyomal.
Ri runak' tak awech yec'atzin achi'el nic'atzin jun k'ak' riche (rixin) sakil
22 Ri runak' tak awech can yec'atzin c'a chawe, achi'el nic'atzin jun k'ak' riche (rixin) sakil. Y wi ri runak' tak awech ye utz, riyit yitc'o pa jun sakil.§ Lc. 11.39. 23 Yac'a wi ri runak' tak awech ma ye utz ta, riyit yitc'o pa jun k'eku'm. Rumari' wi xa nichuptej ri sakil* 2 Co. 4.4. ri ruya'on ri Dios pan awánima, can pa jun nimalaj k'eku'm yac'oje' wi.† Ro. 1.21.
Ri Dios y ri beyomel
24 Majun c'a mozo ri nicowin ta nisamej quiq'ui ye ca'i' patrón. Ruma wi nrajo' jun chique ri rupatrón, nretzelaj ca ri jun chic. Y wi can sibilaj nunimaj rutzij ri jun, can nretzelaj ri jun chic. Y quec'ari' chuka', ri winek ri xa benak ránima chrij ri beyomel,‡ 1 Ti. 6.17. ma nicowin ta nuben ri nrajo' ri Dios,§ Lc. 16.13; Ga. 1.10. xcha' ri Jesús.
Tek ri Jesús xubij chi ma tikach'ujirisaj ta ki' chupan ri kac'aslen
25 Y rumari' tek riyin nbij chiwe: Ma tich'ujirisaj ta iwi'* Sal. 55.22; Lc. 12.22-31; He. 13.5, 6; Fil. 4.6, 7. chupan ri ic'aslen chi acuchi (achique) nipe wi ri iway iwuc'ya', ni ruma ta ri itziak ri nicuchbej ri ich'acul. ¿La ma ya ta cami ri ic'aslen ri ruya'on ri Dios ri más rejkalen que chuwech ri iway iwuc'ya'? ¿La ma ya ta cami ri ich'acul ri más rejkalen que chuwech ri itziak? 26 Que'itz'eta' na pe' ri aj xic' tak chicop ri yebe pa cak'ik', riye' majun quitico'n niquiben ta, y majun cosecha niquelesaj, ni majun chuka' quic'ujay riche (rixin) chi quiyacon ta quijal. Ma riq'ui wi ri' riye' can yewa', ruma ya ri Itata' ri c'o chila' chicaj ri niya'o quiway.† Job 38.41; Sal. 147.9. ¿C'a ta c'a riyix man ta xtuya' iway ri Dios, tek riyix más iwejkalen que chiquiwech ri aj xic' tak chicop? 27 ¿La c'o ta cami c'a jun chiwe riyix‡ Sal. 39.5. ri nicowin chi niq'uiy chic nic'aj vara ri rupalen, ruma can nuch'ujirisaj ri'? Majun.
28 ¿Y achique c'a ruma tek nich'ujirisaj iwi' ruma ri itziak? Ri Dios retaman nuya' itziak. Xaxu (xaxe) na pe' que'itzu' ri cotz'i'j ri lirio quibi', ri yec'o pa tak juyu'. Que'itzu' tek yeq'uiy. Riye' ma yesamej ta, ni ma yebatz'in ta, riche (rixin) chi queri' yequibanala' ta quitziak ri ye jabel oc. 29 Y c'o c'a jun rey riche (rixin) re ruwach'ulef Israel ri xc'oje' ojer ca ri xubini'aj Salomón. Riya' ruyon jabel tak tziek ri xerucusaj, pero majun bey xucusaj ta jun rutziak ri can achi'el jun cotz'i'j.§ 1 R. 10.4-7. 30 Wi ri k'ayis riche (rixin) pa juyu' wacami jabel oc rubanon, yac'a ri chua'k xa chaki'j chic y nic'ak pa k'ak', y ma riq'ui wi ri' ri Dios yeruwik, ¿c'a ta c'a riyix winek chi man ta xtuya' itziak ri Dios? ¿Achique c'a ruma tek xa ma nicukuba' ta ic'u'x riq'ui?* Mt. 8.26; 14.31; 16.8; Lc. 12.28. 31 Riyix man c'a tich'ujirisaj ta iwi' ruma iway iwuc'ya' y ruma ri itziak. 32 Ruma ri winek ri ma quetaman ta ruwech ri Dios queri' niquiben, yac'a riyix c'o ri Itata' chila' chicaj y retaman chi ronojel ri' nic'atzin chiwe.† Sal. 23.1; 34.9, 10; 37.25; Lc. 12.31; Ro. 8.32; Fil. 4.19. 33 Rumari' ri más rajawaxic chi niben riyix, ya ri ticanoj ri rajawaren ri Dios y ri achique rubanic nic'uaj jun c'aslen choj chuwech. Y wi queri' xtiben, ri Dios can xtuya' c'a pe ronojel ri nic'atzin chiwe.‡ 1 R. 3.11-14; Sal. 37.25; 1 Ti. 4.8.
34 Riyix ma nic'atzin ta chi nich'ujirisaj iwi' ruma nich'ob yan riche (rixin) ri chua'k.§ Stg. 4.13, 14. Ri chua'k can c'o wi ri xtuc'om pe. Tiya' c'a ca riche (rixin) chua'k, ruma ronojel k'ij can c'o wi ruc'ayewal nuc'om pe.

- SAN MATEO
- ←
- 6
- →

*6:1 Mt. 10.41, 42; 1 Co. 3.14.

†6:2 Ro. 12.8.

‡6:3 Mt. 8.4.

§6:4 Lc. 14.12-14; Fil. 4.17-19.

*6:5 Jer. 29.12; Lc. 18.1; Jn. 16.24.

†6:6 Mr. 12.38-40; Lc. 18.10-12.

‡6:7 1 R. 18.26-39.

§6:8 Sal. 139.2; Ro. 8.26, 27.

*6:9 Lc. 11.1-4; Jn. 16.24; Ef. 6.18; Jud. 20.

†6:9 Lc. 11.2.

‡6:10 Mt. 3.2.

§6:12 Mt. 9.2, 5, 6; 18.21-35.

*6:13 Stg. 1.14; Jn. 17.15; 1 Co. 10.13.

†6:14 Mr. 11.25; Ef. 4.32; Col. 3.13.

‡6:15 Mt. 18.21-35; Stg. 2.13.

§6:16 2 S. 12.16; Neh. 1.4; Est. 4.16; Is. 58.3-7; Sal. 69.10.

*6:17 2 Co. 6.10.

†6:19 Pr. 23.4; 1 Ti. 6.17; He. 13.5.

‡6:20 1 P. 1.4.

§6:22 Lc. 11.39.

*6:23 2 Co. 4.4.

†6:23 Ro. 1.21.

‡6:24 1 Ti. 6.17.

§6:24 Lc. 16.13; Ga. 1.10.

*6:25 Sal. 55.22; Lc. 12.22-31; He. 13.5, 6; Fil. 4.6, 7.

†6:26 Job 38.41; Sal. 147.9.

‡6:27 Sal. 39.5.

§6:29 1 R. 10.4-7.

*6:30 Mt. 8.26; 14.31; 16.8; Lc. 12.28.

†6:32 Sal. 23.1; 34.9, 10; 37.25; Lc. 12.31; Ro. 8.32; Fil. 4.19.

‡6:33 1 R. 3.11-14; Sal. 37.25; 1 Ti. 4.8.

§6:34 Stg. 4.13, 14.

© 2010 WBT