- SAN MATEO
- ←
- 25
- →

25
Ri c'ambel tzij chiquij ri lajuj k'opoji'
1 Y chupan c'a ri k'ij tek xquipe chic, ri pa rajawaren ri caj xtibanatej c'a achi'el ri xquic'ulwachij ye lajuj k'opoji' ri xquic'uaj el quilámpara chi xebe chiroyobexic jun c'ajol* Jn. 3.29. ri xtic'ule'† Ap. 19.7; 21.2, 9. chupan ri ak'a' ri'. 2 Ye wu'o' c'a chique ri k'opoji' ri' can c'o wi quina'oj.‡ Mt. 7.24. Yec'a ri ye wu'o' chic man c'o ta quina'oj. 3 Ri wu'o' k'opoji' ri xa man c'o ta quina'oj,§ Mt. 7.26. xebe c'a chiroyobexic ri c'ajol ri xtic'ule', xa yac'a ri ma xquic'uaj ta c'a nic'aj chic aceite riche (rixin) ri quilámpara, xa can xu (xe) wi ri c'o el chupan. 4 Yac'a ri wu'o' chic k'opoji' ri c'o quina'oj, xquic'uaj c'a ri quilámpara y quic'ualon chuka' el c'ojlibel (frasco) nojnek el riq'ui aceite. Y riye' xebe c'a chiroyobexic ri c'ajol ri xtic'ule'. 5 Y ruma c'a chi ri c'ajol ri nic'ule' xyaloj y ma noka ta chanin, ri lajuj k'opoji' ri ye oyobeyon riche (rixin), xa xquichop c'a xeyuxcu'r y xewer ka.* 1 Ts. 5.6. 6 Yac'a ri pa nic'aj ak'a' xac'axatej c'a jun ri nurek ruchi'† 1 Ts. 4.16. y nubij c'a: Ya xpe ri c'ajol ri xtic'ule'.‡ 2 Ts. 1.10. Can quixel c'a pe chuc'ulic. Quec'ari' nubij ri ntajin nurek pe ruchi'. 7 Y yac'ari' tek ri lajuj k'opoji' ri', ri ye oyobeyon riche (rixin) ri c'ajol ri xtic'ule', chanin c'a xeyacatej y xquibanala' ruchojmil ri quilámpara.§ Lc. 12.35. 8 Yec'a ri wu'o' k'opoji' ri man c'o ta quina'oj xquibij c'a chique ri wu'o' chic k'opoji' ri can c'o wi quina'oj: Re kak'ak' xa can xquechuptej ka ruma xa ma q'uiy ta chic aceite c'o chupan. Tiya' c'a juba' kaceite riyoj, xecha' c'a ri k'opoji' ri'. 9 Yec'a ri wu'o' chic k'opoji' ri can c'o wi quina'oj, xquibij c'a: Ri utz chi niben riyix wacami jix jilok'o' ri aceite quiq'ui ri yec'ayin, ruma wi riyoj nikaya' ri kaceite chiwe, ma xkojruben ta riyoj, y queri' chuka' riyix, xecha'. 10 Y tek ri ye wu'o' k'opoji' ri' c'ari' ye benak chulok'ic ri aceite, yac'ari' tek xoc'ulun ri c'ajol ri xtic'ule'. Ri wu'o' k'opoji' ri can yec'o wi apo chiri' coyoben ri c'ajol ri xtic'ule', xe'oc c'a pa jay acuchi (achique) niban wi ri c'ulanen. Y tek can ye oconek chic c'a apo quinojel ri ye benak, xtz'apix c'a ca ruchi' ri jay.* Lc. 13.25. 11 Y c'ac'ari' tek xe'apon ri ye wu'o' chic k'opoji' ri xebe ca chulok'ic ri aceite riche (rixin) ri quilámpara, y riye' xech'o c'a apo chare ri rajaf ri jun c'ulanen ri' y xquibila' c'a: Tajaka' ri ruchi' jay chkawech,† Mt. 7.21. xecha'. 12 Y riya' xubij c'a pe chique ri k'opoji' ri': ¿Yix achique c'a riyix? Riyin can kitzij ri nbij chiwe chi ma wetaman ta iwech, xe'uche'ex pe.‡ Sal. 5.5.
13 C'ac'ari' ri Jesús xubij chique ri rudiscípulos: Riyix can ma quixmestan ta, can quiniwoyobej apo,§ Mt. 24.36-42. ruma xa ma iwetaman ta achique k'ij, y achique hora tek riyin ri C'ajolaxel ri xinalex chicojol xquipe chic jun bey.
Ri c'ambel tzij chiquij oxi' mozos ri xjach ca puek chique ruma ri quipatrón
14 Rumac'ari' ri pa rajawaren ri caj xtibanatej c'a achi'el ri xuben jun achi tek xbe nej.* Mt. 21.33; Mr. 13.34. Riya' xerusiq'uij (xeroyoj) c'a ri rumozos y xuya'† Lc. 19.12-27. c'a ca ri rubeyomal chique.
15 Chare c'a jun rumozo xuya' ca wu'o' puek ri nibix talento chare, y chare jun chic xuya' c'a ca ca'i', y chare ri jun chic xuya' c'a ca xa jun. Riya' xuya' c'a ca chique chiquijujunal xaxu (xaxe wi) ri puek ri yecowin yesamej‡ Ro. 12.6-8; 1 Co. 12.7; Ef. 4.11. riq'ui. Y ri achi ri' can xu (xe) wi xuben ca queri', xbe c'a el c'anej. 16 Y ri mozo ri ya'on ca wu'o' talento§ 1 P. 4.10. chare riche (rixin) chi nisamej riq'ui, can xuben na wi ri bin ca chare. Riya' can xsamej wi c'a riq'ui ri wu'o' talento y xuch'ec chic* Pr. 3.14. c'a wu'o' riq'ui. 17 Y queri' chuka' xuben ri jun chic mozo ri ya'on ca ca'i' talento chare, riya' can xuch'ec chic c'a ca'i' talento riq'ui. 18 Yac'a ri jun chic mozo ri xa jun oc talento ri ya'on ca chare ruma ri rupatrón, xa xberuc'oto' c'a jun jul pan ulef y chiri' xumuk† Pr. 26.15. wi ca ri puek ri ya'on ca chare.
19 Y tek k'axnek chic c'a q'uiy k'ij, c'ac'ari' xtzolin pe ri quipatrón ri mozos ri'. Y riya' xuc'utuj c'a chique achique xquiben‡ 2 Co. 5.10. riq'ui ri puek ri xuya' ca chique tek xbe. 20 Tek xapon c'a ri mozo ri ya'on ca wu'o' talento chare, can ma xu (xe) ta wi ri' ri ruc'uan apo, xa can ruc'uan c'a apo wu'o' chic talento y xubij c'a chare ri rupatrón: Riyit wu'o' c'a talento ri xaya' ca chuwe. Yac'are' c'o, y ya chuka' re' c'o wu'o' talento ri xinch'ec riq'ui, xcha' ri mozo ri'. 21 Y ri patrón ri' xubij c'a chare: Sibilaj utz ri xaben. Riyit can yit jun utzilaj numozo ri can naben wi ri nibix chawe.§ 2 Ti. 4.7, 8. Y ruma c'a chi can utz xaben riq'ui ri juba' ri xinya' ca chawe tek xibe, wacami c'a yatinya' pa ruwi'* Mt. 24.47; Lc. 12.44. jun samaj nim. Catam pe c'a y catoc† Mt. 25.34; He. 12.2. chupan ri quicoten ri c'o wuq'ui,‡ Ap. 3.21; 21.7. xuche'ex ri mozo. 22 Tek xapon chuka' ri mozo ri ya'on ca ca'i' talento chare, riya' xubij c'a chare ri rupatrón: Riyit ca'i' talento ri xaya' ca chuwe. Yac'are' c'o, y ya chuka' re' c'o ca'i' talento chic ri xinch'ec riq'ui, xcha' ri mozo ri'. 23 Y ri patrón ri' xubij c'a chare: Sibilaj utz ri xaben. Riyit can yit jun utzilaj numozo ri can naben wi ri nibix chawe. Y ruma c'a chi can utz xaben riq'ui ri juba' ri xinya' ca chawe tek xibe, wacami c'a yatinya' pa ruwi' jun samaj nim. Catam pe c'a y catoc§ Sal. 16.11; Sof. 3.17. chupan ri quicoten ri c'o wuq'ui, xuche'ex chuka' ri mozo ri'. 24 Yac'a tek xapon chuka' ri mozo ri xa jun talento ri ya'on ca chare, riya' xubij c'a chare ri rupatrón: Riyin can wetaman wi c'a awech, y rumari' wetaman chi riyit yit jun c'a'nlaj (c'a'elaj) achi. Xa can nawajo' wi c'a yach'acon. Riyit nawajo' nac'ul ri ntel pe chuwech ri tico'n ri xa ma yit ta riyit xatico ka. Nawajo' nac'ol ruwech ri tico'n ri xa ma yit ta riyit xajopin ka. 25 Y rumari' riyin xinpokonaj xisamej riq'ui ri jun talento ri xaya' ca chuwe. Riyin tek xinc'ul c'a el ri puek, xinc'ot jun jul pan ulef y chiri' xinmuk wi ca. Y ya c'a arajil re' nonjacha' ca chawe, xcha' ri mozo ri'. 26 Y ri rupatrón ri mozo ri' xubij c'a: Ma utz ta ri xaben. Ruma yit jun itzel mozo y ma naben ta ri nibix chawe. Ruma wi can awetaman chi riyin yin jun c'a'nlaj (c'a'elaj) achi y chi riyin nwajo' nc'ul ri ntel pe chuwech ri tico'n ri xa ma yin ta xitico ka y nwajo' nc'ol ruwech ri tico'n ri xa ma yin ta xijopin ka, 27 ri más ta utz chi xaben, xaya' ta re nurajil pa banco, y re xinoka wacami xinc'ul ta c'a ri puek ri can wuche (wixin) wi riyin y xinc'ul ta chuka' ri ral re nurajil. 28 Wacami tiwelesaj c'a ca ri talento chare y tiya' chare ri numozo ri c'o ri lajuj talento riq'ui. 29 Ruma ri can c'o q'uiy riq'ui, xtiya'ox (xtya') c'a más chare y q'uiy c'a ri xtic'oje' riq'ui. Yac'a ri xa juba' oc c'o riq'ui hasta ri juba' ri' xa xtelesex chare.* Lc. 8.18. 30 Y ri mozo ri xa majun nic'atzin wi, tiwelesaj el y jibe'ic'aka' ca chupan ri nimalaj k'eku'm, ri acuchi (achique) xtok' wi y xtukach'ach'ej rey.† Mt. 8.12.
Tek xtik'at tzij pa quiwi' ri winek
31 Y tek ri C'ajolaxel ri xalex chicojol xtipe chic,‡ Hch. 1.11. can riq'ui chic c'a ruk'ij ruc'ojlen; y chuka' can quinojel ri lok'olaj tak ángeles§ Zac. 14.5. xquepe riq'ui. Y yac'ari' tek xtitz'uye' pa ruch'acat ri can c'o chuka' rejkalen y xtuk'et c'a tzij.* Sal. 96.13; Ro. 14.10; 2 Co. 5.10. 32 Can xquemol wi c'a pe chuwech quinojel ri winek riche (rixin) re ruwach'ulef. Y Riya' can xquerujech c'a, achi'el nuben jun aj yuk' tek juc'an yeruya'† Mt. 13.49. wi ri tak carne'l, y juc'an chic yeruya' wi ri tak q'uisic' (cabras).‡ Ez. 20.38. 33 Ri winek c'a ri achi'el tak carne'l, ruma ch'ajch'oj chic quic'aslen, xqueruya' c'a pa rajquik'a'. Yac'a ri winek ri achi'el tak q'uisic' (cabras),§ Zac. 10.3. ruma ma utz ta ri quic'aslen, xqueruya' pa rajxocon. 34 Y yac'ari' tek ri Rey xtubij chique ri yec'o pa rajquik'a': Quixam pe riyix ri ic'ulun chic ri rutzil ri Nata' Dios. Quixc'oje' c'a pa rajawaren* Mt. 3.2. ri Dios, ri can iwuche (iwixin) wi riyix tek xuchojmirisaj.† Ro. 8.17; 1 Co. 2.9. Y ri' ruchojmirisan chic tek c'a ma jane c'o ta re ruwach'ulef. 35 Ruma tek riyin xiwayjan,‡ Ez. 18.7; Stg. 2.15, 16. riyix xiya' c'a nuway. Tek riyin xchaki'j c'a nuchi', riyix xiya' nuya'§ Is. 58.7; He. 13.2. riche (rixin) chi xinkum. Tek Riyin xinapon pan itinamit, riyix xinic'ul pa tak iwachoch.* 2 Ti. 1.16; 3 Jn. 5. 36 Tek xitz'et chi can ti lawalo' chic ri nutziak chuwij, riyix xiya' nutziak. Tek riyin xiyawej, xixapon chinutz'etic. Tek riyin xitz'ape' pa cárcel,† 2 Ti. 1.16. xixapon chuka' chinutz'etic, xticha' ri Rey. 37 Yac'ari' tek ri winek choj quic'aslen xtiquibij c'a: Ajaf, ¿ajan (jampe') c'a ri' tek riyit c'o wayjal chawe y riyoj xkaya' away? ¿Ajan (jampe') c'a ri' tek riyoj xkaya' aya' riche (rixin) chi xakum tek xchaki'j achi'? 38 ¿Y ajan (jampe') c'a ri' tek xatapon pa katinamit y xatkac'ul pa tak kachoch? ¿Ajan (jampe') c'a ri' tek riyoj xkaya' atziak ruma xa can ti lawalo' chic atziak? 39 ¿Ajan (jampe') c'a ri' tek xojapon chatz'etic ruma yit yawa'? ¿Y ajan (jampe') c'a chuka' ri' tek xojapon chatz'etic ruma yitc'o pa cárcel? xquecha' riye'. 40 Y ri Rey xtubij c'a: Can kitzij wi c'a ri nbij chiwe chi ronojel ri utzil ri xiben‡ Pr. 19.17; He. 6.10. chare jun wach'alal ri majun oc ruk'ij, ntel chi tzij chi can chuwe c'a riyin§ Pr. 14.31. xiben wi ri utzil ri', xticha' ri Rey.
41 Y yac'a chuka' ri' tek ri Rey xtubij chique ri yec'o pa rajxocon: Riyix ri xa can c'o chic chi nika ri ruc'ayewal pan iwi', quixel c'a el chinuwech.* Sal. 6.8. Wacami xa xquixbe pa k'ak'† Mt. 13.40. ri majun bey xtichuptej ta riche (rixin) xtibe k'ij xtibe sek, ri xa riche (rixin) wi ri itzel winek y quiche (quixin) ri ye ru'ángeles‡ 2 P. 2.4; Jud. 6. tek banon. 42 Ruma riyin can xiwayjan c'a y riyix ma xiya' ta nuway. Sibilaj c'a xchaki'j nuchi' y riyix xa ma xiya' ta juba' nuya' riche (rixin) chi xinkum. 43 Y tek riyin xinapon pan itinamit, riyix ma xinic'ul ta pa tak iwachoch. Tek lawalo' chic nutziak chuwij, riyix ma xiya' ta nutziak. Tek xiyawej, riyix ma xixapon ta chinutz'etic. Y tek xic'oje' pa cárcel, ma xixapon ta chuka' chinutz'etic, xticha' ri Rey chique. 44 Y yac'ari' tek riye' chuka' xtiquibij: Ajaf, riyoj majun bey xatkatz'et ta chi natij ta wayjal, nichaki'j ta achi', chuka' majun bey xatkatz'et ta pa katinamit chi nic'atzin aposada, o chi man ta jun atziak, yit yawa' ta, yitc'o ta pa cárcel. Riyoj majun bey xatkatz'et ta chi que ta ri' ac'ulwachin, rumari' can majun wi c'a utzil xkaben chawe, xquecha'. 45 Y yac'ari' tek ri Rey xtubij chique: Can kitzij wi c'a ri nbij chiwe chi ruma majun utzil xiben chique re tak wach'alal ri majun oc quik'ij, ntel chi tzij chi xa can majun c'a chuka' utzil xiben ta chuwe riyin.§ Pr. 14.31; 17.5; Hch. 9.5. 46 Y ri winek ri ma xebano ta ri utzil ri', can xquebe wi c'a pa tijoj pokonal* Ap. 20.10, 15. riche (rixin) xtibe k'ij xtibe sek. Y ri chojmilaj tak winek xtiquil c'a jun c'aslen† Dn. 12.2; Jn. 5.29; Ro. 2.7. riche (rixin) xtibe k'ij xtibe sek. Quec'ari' ri ch'abel ri xubij ri Jesús.

- SAN MATEO
- ←
- 25
- →

*25:1 Jn. 3.29.

†25:1 Ap. 19.7; 21.2, 9.

‡25:2 Mt. 7.24.

§25:3 Mt. 7.26.

*25:5 1 Ts. 5.6.

†25:6 1 Ts. 4.16.

‡25:6 2 Ts. 1.10.

§25:7 Lc. 12.35.

*25:10 Lc. 13.25.

†25:11 Mt. 7.21.

‡25:12 Sal. 5.5.

§25:13 Mt. 24.36-42.

*25:14 Mt. 21.33; Mr. 13.34.

†25:14 Lc. 19.12-27.

‡25:15 Ro. 12.6-8; 1 Co. 12.7; Ef. 4.11.

§25:16 1 P. 4.10.

*25:16 Pr. 3.14.

†25:18 Pr. 26.15.

‡25:19 2 Co. 5.10.

§25:21 2 Ti. 4.7, 8.

*25:21 Mt. 24.47; Lc. 12.44.

†25:21 Mt. 25.34; He. 12.2.

‡25:21 Ap. 3.21; 21.7.

§25:23 Sal. 16.11; Sof. 3.17.

*25:29 Lc. 8.18.

†25:30 Mt. 8.12.

‡25:31 Hch. 1.11.

§25:31 Zac. 14.5.

*25:31 Sal. 96.13; Ro. 14.10; 2 Co. 5.10.

†25:32 Mt. 13.49.

‡25:32 Ez. 20.38.

§25:33 Zac. 10.3.

*25:34 Mt. 3.2.

†25:34 Ro. 8.17; 1 Co. 2.9.

‡25:35 Ez. 18.7; Stg. 2.15, 16.

§25:35 Is. 58.7; He. 13.2.

*25:35 2 Ti. 1.16; 3 Jn. 5.

†25:36 2 Ti. 1.16.

‡25:40 Pr. 19.17; He. 6.10.

§25:40 Pr. 14.31.

*25:41 Sal. 6.8.

†25:41 Mt. 13.40.

‡25:41 2 P. 2.4; Jud. 6.

§25:45 Pr. 14.31; 17.5; Hch. 9.5.

*25:46 Ap. 20.10, 15.

†25:46 Dn. 12.2; Jn. 5.29; Ro. 2.7.

© 2010 WBT