- 1 JUAN
- ←
- 4
- →

4
Can yek'alajin ri ye riche (rixin) ri Dios y chuka' yek'alajin ri ma ye riche (rixin) ta ri Dios
1 Wach'alal ri sibilaj yixinwajo', ma que'inimaj ta* Jer. 29.8; Mt. 24.5. quinojel ri yebin chi ya ri Espíritu k'alajsayon chique ri ch'abel ri niquibij. Can tiwac'axaj na jabel y tich'obo' na wi kitzij chi ya ri Espíritu riche (rixin) ri Dios ri k'alajsayon chique ri ch'abel ri niquibij. Ruma ye q'uiy winek yec'o chuwech re ruwach'ulef ri niquibij chi ya ri ruch'abel ri Dios ri niquik'alajsaj y xa ma kitzij ta. 2 Y re' niwetamaj c'a, wi can riq'ui ri Lok'olaj Espíritu riche (rixin) ri Dios ri ye petenak wi, o xa ma que ta ri'. Wi niquibij chi ri Jesucristo xoc winek achi'el riyoj, nik'alajin c'a chi ya ri Lok'olaj Espíritu riche (rixin) ri Dios yayon ri ch'abel† 1 Co. 12.3. chique. 3 Yac'a wi niquibij chi ri Jesucristo tek xpe wawe' chuwech re ruwach'ulef ma xoc ta winek achi'el riyoj,‡ 2 Jn. 7. nik'alajin chi ma ya ta ri Lok'olaj Espíritu riche (rixin) ri Dios ri yayon ri ch'abel chique. Xa ya ri espíritu riche (rixin) ri itzel ri yayon ri ch'abel chique. Ri espíritu ri netzelan riche (rixin) ri Cristo y nuben chi can ya riya' ri Cristo. Ya c'a espíritu re' ri iwac'axan ri c'o chi nipe na, y wacami xoka yan c'a chuwech re ruwach'ulef.
4 Riyix c'a ri can yix achi'el tak walc'ual, yix riche (rixin) chic ri Dios, y xixch'acon yan chiquij ri winek. Ruma ri Lok'olaj Espíritu ri c'o pa tak iwánima riyix can más wi nim ruchuk'a' que chuwech ri c'o pa tak cánima ri winek ri xa riq'ui re ruwach'ulef quicukuban wi quic'u'x. 5 Ri yek'olon can ye riche (rixin) wi re ruwach'ulef.§ Jn. 15.19; 17.14. Y rumari' ri tzij ri niquibij, xa tzij riche (rixin) re ruwach'ulef.* Jn. 3.31. Y quinojel ri winek ri xa riq'ui re ruwach'ulef quicukuban wi quic'u'x can niquic'axaj ri niquibij. 6 Yac'a riyoj can yoj riche (rixin) chic ri Dios.† Jn. 8.47. Ri retaman chic ruwech ri Dios utz nrac'axaj ri nikabij chare.‡ Jn. 18.37. Yac'a ri ma riche (rixin) ta ri Dios ma utz ta nrac'axaj ri nikabij chare. Y riq'ui ri' nik'alajin achique winek ri c'o ri Espíritu riche (rixin) ri kitzij riq'ui. Y chuka' nik'alajin ri winek ri xa espíritu riche (rixin) ri k'oloj ri c'o riq'ui.
Ri Dios sibilaj yojrajo'
7 Riyix kach'alal ri sibilaj yixinwajo', nbij c'a chiwe: Tikajo' c'a ki'. Ruma ri ajowabel can riq'ui ri Dios petenak wi. Xabachique winek ri c'o ajowabel riq'ui, nik'alajin chi ruc'uan ri c'ac'ac' alaxic. Y chuka' retaman chic ruwech ri Dios. 8 Yac'a ri majun ajowabel riq'ui, nik'alajin chi ma retaman ta ruwech ri Dios. Ruma ri Dios can ajowabel wi. 9 Y ri Dios xuc'ut chkawech chi can yojrajo' wi,§ 1 Jn. 3.16. ruma xutek pe* Jn. 3.16. ri Ruc'ajol chuwech re ruwach'ulef. Y ri Dios can xu (xe wi) ri jun Ruc'ajol c'o, pero xutek pe riche (rixin) chi xuya' ri c'ac'ac' c'aslen† 1 Jn. 5.11. chake. 10 Y can xk'alajin c'a chi ri Dios sibilaj yojrajo'.‡ Tit. 3.4. Y can ya c'a ri Dios ri xojajowan nabey§ Jn. 15.16. y ma yoj ta riyoj xojajowan riche (rixin) ri Dios nabey, y ruma chi sibilaj yojrajo', rumari' xutek pe ri Ruc'ajol riche (rixin) chi ya Riya' ri xcom kuma, riche (rixin) chi nicuyutej ri kamac.
11 Riyix wach'alal ri sibilaj yixinwajo', wi ri Dios can queri' kajowaxic ri xuben, riyoj can c'o c'a chuka' chi nikajo' ki' chikachibil ki'. 12 Majun winek tz'eteyon ta* Ex. 33.20; Jn. 1.18; 1 Ti. 6.16. ruwech ri Dios. Pero wi nikajo' ki', nik'alajin chi ri Dios can c'o pa tak kánima. Y ri ajowabel riche (rixin) ri Dios can tz'aket ri c'o kiq'ui.
13 Y chuka' ketaman chi xa jun chic kabanon riq'ui ri Dios y Riya' can c'o pa tak kánima,† Jn. 14.20. ruma can ruya'on ri Rulok'olaj Espíritu chake. 14 Y riyoj can xkatz'et ri Ruc'ajol ri Dios,‡ Jn. 1.14. y rumari' nikatzijoj chique quinojel ri winek chi can kitzij wi chi ri Katata' Dios xutek pe ri Ruc'ajol ri Colonel quiche (quixin) quinojel ri winek ri yec'o chuwech re ruwach'ulef.§ Jn. 3.17. 15 Y xabachique c'a winek ri nik'alajsan* Ro. 10.9. chi ri Jesús Ruc'ajol ri Dios, ri winek ri' can c'o wi ri Dios pa ránima, y riya' chuka' xa jun rubanon riq'ui ri Dios.
16 Y riyoj can ketaman y kacukuban kac'u'x riq'ui ri Dios, chi can c'o wi ri rajowabel pa kawi'. Ruma ri Dios can ajowabel wi. Y xabachique winek ri c'o ajowabel pa ránima, xa can jun chic rubanon riq'ui ri Dios y ri Dios can c'o wi chuka' pa ránima. 17 Y riq'ui ri' nik'alajin chi tz'aket ri ajowabel riche (rixin) ri Dios ri c'o kiq'ui riche (rixin) chi queri' ma xtikaxibij ta ki'† 1 Jn. 2.28. tek xtapon ri k'ij tek ri Dios xtuk'et tzij. Ma xtikaxibij ta ki' ri c'a yojc'o na chuwech re ruwach'ulef ruma kac'uan c'a jun c'aslen achi'el rubanic ri ruc'aslen ri Jesucristo. 18 Y wi can nikajo' c'a ri Dios, majun achique ta ruma nikaxibij ki' chuwech.‡ Ro. 8.15. Ruma jun ajowabel ri can tz'aket nrelesaj el xibinri'il pa tak kánima. Yac'a ri nuxibij ri' chuwech ri Dios, ma tz'aket ta ri ajowabel ri c'o pa ránima, y re' nuc'om pe ruc'ayewal chare.
19 Riyoj can nikajo' ri Dios, ruma chi Riya' can xojrajo' nabey. 20 Y wi c'o jun nibin chi nrajo' ri Dios y xa nretzelaj jun rach'alal, ma kitzij ta ri nubij.§ 1 Jn. 2.4. Ruma wi ma nrajo' ta ri rach'alal ri can nutz'et, ¿la nicowin cami nrajo' ri Dios* 1 Jn. 3.17. ri xa ma nutz'et ta? 21 Rumac'ari' ri Dios ruya'on ca ri pixa' chi quekajo' ri kach'alal. Y wi nikajo' ri Dios, can quekajo' c'a chuka' ri kach'alal. Queri' nubij ri pixa' ri'.

- 1 JUAN
- ←
- 4
- →

*4:1 Jer. 29.8; Mt. 24.5.

†4:2 1 Co. 12.3.

‡4:3 2 Jn. 7.

§4:5 Jn. 15.19; 17.14.

*4:5 Jn. 3.31.

†4:6 Jn. 8.47.

‡4:6 Jn. 18.37.

§4:9 1 Jn. 3.16.

*4:9 Jn. 3.16.

†4:9 1 Jn. 5.11.

‡4:10 Tit. 3.4.

§4:10 Jn. 15.16.

*4:12 Ex. 33.20; Jn. 1.18; 1 Ti. 6.16.

†4:13 Jn. 14.20.

‡4:14 Jn. 1.14.

§4:14 Jn. 3.17.

*4:15 Ro. 10.9.

†4:17 1 Jn. 2.28.

‡4:18 Ro. 8.15.

§4:20 1 Jn. 2.4.

*4:20 1 Jn. 3.17.

© 2010 WBT