- 2 PEDRO
- ←
- 3
- →

3
Can xtapon na wi ri k'ij tek xtoka ri Ajaf
1 Yac'are' ri ruca'n wuj ri ntz'ibaj el chiwe riyix wach'alal ri sibilaj yixinwajo', riyix ri can c'o ch'ajch'ojlaj ch'obonic iwuq'ui. Chupan c'a re ca'i' wuj re', can nnataj* 2 P. 1.13-15. c'a chiwe chi quixch'obon jabel. 2 Can que'ich'obo' c'a jabel ri ch'abel ri quibin ca ri lok'olaj tak profetas ri xek'alajsan ri ruch'abel ri Dios ojer ca. Y chuka' man c'a timestaj ta ri rupixa' ri Kajaf y Kacolonel, ri katzijon riyoj chiwe ri yoj apóstoles.† Jud. 17.
3 Y ri nabey ri nwajo' nnataj chiwe re wacami ya ri nich'o chiquij ri winek ri xquepe chupan ri ruq'uisbel tak k'ij‡ 1 Ti. 4.1, 2. ri xa can xu (xe) wi ri etzelal§ 2 P. 2.10. niquirayij niquiben. Ri winek ri' xa xtiquitze'ej ri nubij ri ruch'abel ri Dios. 4 Y xtiquibila' c'a: Wi rubin ca ri Cristo chi nipe chic jun bey, ¿acuchi (achique) c'a c'o wi ri retal chi can nipe wi?* Jer. 17.15; Ez. 12.22. Ruma janipe' tiempo ri ye caminek ri kate' katata' majun jalatajnek ta chuwech re ruwach'ulef. Can achi'el tek xban re ruwach'ulef, can c'a que na ri' rubanon re wacami, xquecha'. 5 Ri winek ri' can niquiben chi achi'el ma quetaman ta ri xuben ri Dios ojer ca tek ri Dios xubij chi tic'oje' ri caj,† Sal. 33.6. y xubij chuka' chi tel pe ri ruwach'ulef pa ya'.‡ Gn. 1.6. Y re' can nuc'ut wi c'a chkawech chi re ruwach'ulef pa ya' c'o wi. 6 Pero xapon jun k'ij ri ya' ri' xq'uiy ruma ri nimalaj job, y ri winek ri yec'o chuwech re ruwach'ulef ri ma xquinimaj ta ri Dios, xeq'uis§ Gn. 7.11, 21-23; 2 P. 2.5. ruma ya'. 7 Y re ruwach'ulef y ri caj re yekatz'et wacami, ri Dios can rubin chic chi ye yaquel apo riche (rixin) chi yec'at pa k'ak'* Mt. 25.41; 2 Ts. 1.8. tek xtapon ri k'ij tek ri Dios xtuk'et tzij y xtuya' ruc'ayewal pa quiwi' ri winek ri xa itzel quic'aslen.
8 Pero riyix wach'alal ri sibilaj yixinwajo', nbij c'a chiwe chi ma timestaj ta chi chuwech ri Ajaf Dios, jun k'ij achi'el jun mil juna'. Y mil juna' xa achi'el oc jun k'ij.† Sal. 90.4. 9 Ri Ajaf xa can nipe na wi.‡ Hab. 2.3; He. 10.37. Y ma rumestan ta, man achi'el ta niquich'ob ri nic'aj chic, chi sibilaj q'uiy tiempo tik'ax y majun rutzijol chi nipe. Ma que ta ri'. Xa ruma chi can sibilaj yoj rucoch'on,§ Ro. 2.4. y ma nrajo' ta chi c'o ta jun ri nicom chupan ri rumac.* Ez. 18.23. Rumari' can c'a ruya'on na k'ij chique ri winek riche (rixin) chi nitzolin pe quic'u'x riq'ui.
10 Y can xtipe na wi ri k'ij ri rubin ca ri Ajaf. Y can achi'el tek jun alek'om† Mt. 24.43. nuben alek' chak'a', y majun etamayon ta, can queri' chuka' tek xtipe ri k'ij riche (rixin) ri Ajaf. Y ri caj can xtibiril. Ri ye ucusan chi ye banon ronojel cosas, xquejino c'a pa k'ak' y xqueq'uis. Re ruwach'ulef re' y ronojel ri c'o pa ruwi', xquec'at c'a chuka'.
11 Y ruma chi can xtiporox c'a ronojel ri', rumari' riyix sibilaj rajawaxic chi can nic'uaj jun lok'olaj c'aslen,‡ 1 P. 1.15. jun c'aslen ri nika chuwech ri Dios. 12 Can tiraybej apo y tixac'a' apo iwi' chiroyobexic ri nimalaj k'ij riche (rixin) ri Dios. Ri k'ij c'a ri' can xtic'at ri caj y xtiq'uis.§ Sal. 50.3. Y ri ye ucusan riche (rixin) chi ye banon ronojel, xqueyi'er* Mi. 1.4. pa ruk'a' ri ruk'ak'al ri k'ak'. 13 Yac'a riyoj ri kaniman ri Jesucristo, can koyoben c'ac'ac' caj y jun c'ac'ac' ruwach'ulef† Is. 65.17. ri rutzujun (rusujun) ca ri Dios, ri acuchi (achique) ri can ruyon pa ruchojmilal ri nibanatej.
14 Rumac'ari' wach'alal ri iwoyoben ronojel re', titija' c'a ik'ij chi man ta jun tz'il c'o pa tak iwánima, y man ta jun chuka' imac tek yixorila' ka ri Ajaf.‡ Fil. 1.10. Y c'o ta c'a chuka' uxlanibel c'u'x iwuq'ui. 15 Can tik'ax c'a chiwech chi ri Ajaf ma jane tipe, ruma chi can sibilaj yoj rucoch'on,§ Ro. 2.4; 1 Ti. 1.16; 1 P. 3.20. y rumari' tek c'a ruya'on na k'ij chique ri winek chi yecolotej. Y ri kach'alal Pablo ri sibilaj nikajo', can quere' chuka' ri rutz'iban el chiwe, can achi'el ri na'oj ri ruk'alajsan ri Dios chare riya'. 16 Y chupan ronojel ri wuj ri ye rutz'iban ca c'o tzij ri nich'o chrij ronojel re'. Y yec'o c'a chique ri tzij ri' ri c'ayef (cuesta) chi yek'ax chkawech. Y ri winek ri ma can ta c'o quetamabel y ri ma can ta cukul quic'u'x riq'ui ri Dios, xa niquijel rubixic. Y can queri' chuka' niquiben riq'ui ri nic'aj chic ruch'abel ri Dios ri ye tz'ibatal ca. Y xa camic c'a niquisiq'uij (nicoyoj) ka chiquij.
17 Rumac'ari' riyix wach'alal ri sibilaj yixinwajo', can tichajij* Mt. 7.15; 16.6; Fil. 3.2; Col. 2.8; 2 Ti. 4.15. c'a ri ic'aslen ruma iwetaman chic ronojel re'. Can tichajij c'a ri ic'aslen riche (rixin) chi ma yixk'olotej ta pa quik'a' ri winek ri ye uc'uayon jun itzel c'aslen. Riche (rixin) chi queri' riyix ri cof yixc'o riq'ui ri Dios, man ta yixtzak cuma riye'. 18 Pa ruq'uexel chi yixtzak, xa can tiwetamaj más chrij ri Kajaf y Kacolonel Jesucristo, y quixq'uiy† Ef. 4.15; 1 P. 2.2. c'a riq'ui ri utzil ri ruya'on chake. Y Riya' xtiya'ox (xtya') ta c'a ruk'ij ruc'ojlen‡ Ro. 11.36. re wacami y riche (rixin) xtibe k'ij xtibe sek. Amén.

- 2 PEDRO
- ←
- 3
- →

*3:1 2 P. 1.13-15.

†3:2 Jud. 17.

‡3:3 1 Ti. 4.1, 2.

§3:3 2 P. 2.10.

*3:4 Jer. 17.15; Ez. 12.22.

†3:5 Sal. 33.6.

‡3:5 Gn. 1.6.

§3:6 Gn. 7.11, 21-23; 2 P. 2.5.

*3:7 Mt. 25.41; 2 Ts. 1.8.

†3:8 Sal. 90.4.

‡3:9 Hab. 2.3; He. 10.37.

§3:9 Ro. 2.4.

*3:9 Ez. 18.23.

†3:10 Mt. 24.43.

‡3:11 1 P. 1.15.

§3:12 Sal. 50.3.

*3:12 Mi. 1.4.

†3:13 Is. 65.17.

‡3:14 Fil. 1.10.

§3:15 Ro. 2.4; 1 Ti. 1.16; 1 P. 3.20.

*3:17 Mt. 7.15; 16.6; Fil. 3.2; Col. 2.8; 2 Ti. 4.15.

†3:18 Ef. 4.15; 1 P. 2.2.

‡3:18 Ro. 11.36.

© 2010 WBT