- EL APOCALIPSIS
- ←
- 6
- →

6
Tek ri Jesucristo xuchop rujakic ri wuj ri k'olin riq'ui wuku' raken sellos
1 Y riyin xintz'et chi ri Jesucristo ri achi'el Alaj Carne'l, xrelesaj ri nabey sello ri achoj riq'ui k'olin wi ri boron wuj.* Ap. 5.5, 7. Yac'ari' tek xinwac'axaj chuka' chi xch'o jun chique ri ye caji' ri c'o q'uiy runak' tak quiwech. Ri rubanic ri nich'o, can achi'el c'a nik'ajan ri coklajay, y xubij c'a: ¡Catam pe! ¡Tatz'eta' na pe'! xcha' chuwe. 2 Y can yac'ari' riyin xintz'et c'a jun quiej sek rij,† Zac. 6.3. ch'ocolben ruma jun ri ruc'uan jun ch'ab pa ruk'a'.‡ Sal. 45.4, 5. Xjach jun rucorona.§ Ap. 14.14. Y riya' xbe riche (rixin) chi nbech'acon, y can xtibech'acon wi.
3 Tek ri Jesucristo ri achi'el Alaj Carne'l xrelesaj ri ruca'n sello ri achoj riq'ui k'olin wi ri boron wuj, xinwac'axaj c'a chi xch'o ri ruca'n chique ri ye caji' ri c'o q'uiy runak' tak quiwech, y xubij c'a: ¡Catam pe! ¡Tatz'eta' na pe'! xcha' chuwe. 4 Y xbec'ulun pe jun quiej quek rij.* Zac. 6.2. Y ri ch'ocolbeyon riche (rixin), xjach c'a uchuk'a' pa ruk'a' riche (rixin) chi nuya' ch'a'oj chiquicojol ri winek ri yec'o chuwech ri ruwach'ulef, riche (rixin) chi queri' tiquicamisala' na qui'. Y xjach chuka' el jun nimalaj espada pa ruk'a'.
5 Tek ri Jesucristo ri achi'el Alaj Carne'l xrelesaj ri rox sello ri achoj riq'ui k'olin wi ri boron wuj, xinwac'axaj c'a chi xch'o ri rox chique ri ye caji' ri c'o q'uiy runak' tak quiwech, y xubij c'a: ¡Catam pe! ¡Tatz'eta' na pe'! xcha' chuwe. Tek xitzu'un apo, xintz'et jun quiej k'ek† Zac. 6.2. rij, ch'ocolben ruma jun ri ruc'uan jun pajbel pa ruk'a'. 6 Y xinwac'axaj c'a chuka' jun ch'abel ri acuchi (achique) yec'o wi ri ye caji' ri c'o q'uiy runak' tak quiwech, y nubij c'a: Ri ca'i' libras trigo can jun denario chic rajel, y can jun denario chuka' chic rajel ri waki' libras cebada. Yac'a ri aceite olivo y ri ruya'al uva majun taben ca chare.
7 Tek ri Jesucristo ri achi'el Alaj Carne'l xrelesaj ri rucaj sello ri achoj riq'ui k'olin wi ri boron wuj, xinwac'axaj c'a chi xch'o ri ruq'uisbel chique ri ye caji' ri c'o q'uiy runak' tak quiwech, y xubij c'a: ¡Catam pe! ¡Tatz'eta' na pe'! xcha' chuwe. 8 Yac'ari' tek xintz'et apo jun quiej k'en rij y ch'ocolben el ruma jun ri rubini'an Camic. Y chrij ri Camic ri' tzeketel c'a el ri jun ri ruq'uexewach ri lugar ri ye'apon wi ri caminaki'. Y pa ruk'a' c'a ri Camic y pa ruk'a' ri ruq'uexewach ri lugar ri ye'apon wi ri caminaki', xjach c'a uchuk'a' chique riche (rixin) chi quequicamisaj jun rucaj parte chique ri winek ri yec'o chuwech ri ruwach'ulef riq'ui espada, riq'ui wayjal, riq'ui yabil y quiq'ui ri chicop ri ye c'uxnel.‡ Lv. 26.22; Ez. 14.21.
9 Tek ri Jesucristo ri achi'el Alaj Carne'l xrelesaj ri ro' sello ri achoj riq'ui k'olin wi ri boron wuj, xintz'et c'a chi chuxe' ri altar§ Lv. 4.7; Ap. 8.3; 9.13. chiri' c'o ri cánima ri winek ri ye camisan ruma xquitzijoj ri ruch'abel ri Dios y ruma chuka' chi riye' can xquik'alajsaj qui'* Fil. 2.17; 2 Ti. 1.8; Ap. 12.17; 20.4. chi quiniman ri Dios. 10 Y ri cánima ri winek ri yec'o chuxe' ri altar ri', can niquirek c'a quichi' chubixic: Lok'olaj y kitzij Kajaf, ¿Ajan (jampe') c'a nak'et tzij pa quiwi' ri winek ri yec'o chuwech ri ruwach'ulef? ¿Ajan (jampe') c'a naya' ruq'uexel chique ruma xojquicamisaj riyoj?† Gn. 4.10; Zac. 1.12. yecha'. 11 Y yac'ari' tek xjach quitziak sek chiquijujunal riche (rixin) chi niquicusaj, y xbix chuka' chique chi c'a ticoyobej na juba' chic, ruma c'a yec'o na cachibil pa rusamaj‡ Ap. 14.13. ri Cristo, y cach'alal qui' quiq'ui pa rubi' ri Dios, ri c'a ma jane quecamisex ta cuma ri winek, can achi'el ri xquic'ulwachij el riye'.§ He. 11.40.
12 Yac'ari' tek xintz'et chi ri Jesucristo ri achi'el Alaj Carne'l xrelesaj ri ruwakak sello ri achoj riq'ui k'olin wi ri boron wuj, y can yac'ari' tek xuben jun nimalaj silonel.* Jl. 2.10; Ap. 16.18. Y ri k'ij ma xtzu'un ta chic, xa xk'eker achi'el jun pim tziek ri banon riq'ui rusmal jun chicop k'ek rij, ri tziek ri nucusex tek c'o bis. Y ri ic' quic' quic' nitzu'un.† Jl. 3.15; Mt. 24.29; Hch. 2.20. 13 Y ri ch'umila'‡ Ap. 8.10; 9.1. xebetzak pe ri chicaj y xeka pa ruwi' ri ruwach'ulef, can achi'el tek yebetzak pe ri ruwech ri higo ruma jun nimalaj cak'ik'. 14 Y ri caj xec'ol el§ Sal. 102.26; Is. 34.4; He. 1.12. achi'el tibor el jun wuj. Y quinojel juyu'* Jer. 3.23; 4.24. y ri ruwach'ulef ri yec'o pa tak ya' xe'el el ri acuchi (achique) yec'o wi. 15 Y ri reyes ri yec'o chuwech ri ruwach'ulef, ri nic'aj chic aj k'atbel tak tzij, ri beyoma', ri ye capitanes quiche (quixin) achi'a' ri ye riche (rixin) ch'a'oj, ri winek ri c'o uchuk'a' pa quik'a'; chuka' quinojel ri mozos ri ye ximil pa samaj riq'ui jun patrón y quinojel ri ma ye ximil ta pa samaj, xquewaj c'a qui' pa tak jul y chucojol tak abej ri chuwech tak juyu'.† Is. 2.19. 16 Y quinojel c'a ri winek ri' yech'o c'a chique ri juyu' y ri abej, y niquibila' c'a: Quixtzak pe‡ Os. 10.8; Lc. 23.30. chikij y kojiwewaj chuwech la tz'uyul pa lok'olaj ch'aquet. Y kojiwewaj chuwech ri ruc'ayewal ri xtuya' ri Jesucristo ri achi'el Alaj Carne'l. 17 Ruma xoka yan ri k'ij§ Is. 13.6; Sof. 1.14. tek nika pe ri royowal y majun c'a xticowin xtipa'e' ta ca,* Sal. 76.7. xecha'.

- EL APOCALIPSIS
- ←
- 6
- →

*6:1 Ap. 5.5, 7.

†6:2 Zac. 6.3.

‡6:2 Sal. 45.4, 5.

§6:2 Ap. 14.14.

*6:4 Zac. 6.2.

†6:5 Zac. 6.2.

‡6:8 Lv. 26.22; Ez. 14.21.

§6:9 Lv. 4.7; Ap. 8.3; 9.13.

*6:9 Fil. 2.17; 2 Ti. 1.8; Ap. 12.17; 20.4.

†6:10 Gn. 4.10; Zac. 1.12.

‡6:11 Ap. 14.13.

§6:11 He. 11.40.

*6:12 Jl. 2.10; Ap. 16.18.

†6:12 Jl. 3.15; Mt. 24.29; Hch. 2.20.

‡6:13 Ap. 8.10; 9.1.

§6:14 Sal. 102.26; Is. 34.4; He. 1.12.

*6:14 Jer. 3.23; 4.24.

†6:15 Is. 2.19.

‡6:16 Os. 10.8; Lc. 23.30.

§6:17 Is. 13.6; Sof. 1.14.

*6:17 Sal. 76.7.

© 2010 WBT